cyanic-selkie/wikianc huggingface dataset:
খাদ্য অপচয়
আন্তর্জাতিক সম্প্রদায় খাদ্যের অপচয় হ্রাসকে একটি টেকসই অর্থনীতি গড়ে তোলার অন্যতম প্রধান উপাদান হিসেবে চিহ্নিত করেছে। ২০১৭ সালে জাতিসংঘের টেকসই উন্নয়নের লক্ষ্যগুলির মধ্যে "বিশ্বব্যাপী মাথাপিছু খাদ্য অপচয় অর্ধেক" করার লক্ষ্য অন্তর্ভুক্ত করা হয়েছে। অধিকন্তু, জলবায়ু পরিবর্তন উপশমকরণ কৌশলগুলির মধ্যে খাদ্য অপচয় হ্রাস অন্যতম একটি কৌশল হিসেবে স্বীকৃত, যার ফলে খাদ্যব্যবস্থার কার্বন তীব্রতা (Carbon intensity) অপেক্ষাকৃত অধিকতর দক্ষভাবে হ্রাস করা সম্ভব।
দীঘিনালা সেনানিবাস
দীঘিনালা সেনানিবাস হচ্ছে দীঘিনালা উপজেলা,খাগড়াছড়ি জেলায় অবস্থিত। বাংলাদেশ সেনাবাহিনীর ২৪ পদাতিক ডিভিশনের সেনারা এখানে বসবাস করে।
পার্বত্য চট্রগ্রাম অঞ্চলের পাচঁটি সেনানিবাসের মধ্যে এটি একটি। এই সেনানিবাস জোনের কমান্ডার হচ্ছেন লেফটেন্যান্ট কর্ণেল মোহাম্মদ লোকমান আলী।
রোরি বার্নস
কাউন্টি ক্রিকেট
অ্যাশটিডের লন্ডন সিটি ফ্রিম্যান্স স্কুলে পড়াশোনা শেষ করে কার্ডিফ মেট্রোপলিটন বিশ্ববিদ্যালয়ে (ইউডব্লিউআইসি) অধ্যয়ন করেছেন।
খেলোয়াড়ী জীবনের শুরুতে সারে ও হ্যাম্পশায়ারের দ্বিতীয় একাদশ দলের পক্ষে সুযোগ ঘটে তার। মে, ২০১১ সালে কেমব্রিজ এমসিসিইউ দলের বিপক্ষে সারের সদস্যরূপে প্রথম-শ্রেণীর ক্রিকেটে অভিষেক ঘটে রোরি বার্নসের। খেলায় তিনি ২৩ ও ১৬ রানের ইনিংস খেলেন। এছাড়াও, নিয়মিত উইকেট-রক্ষক স্টিভেন ডেভিস ও গ্যারি উইলসনকে পাশ কাটিংয়ে উইকেট-রক্ষণে অগ্রসর হন। স্ট্যাম্পের পিছনে অবস্থান করে দুইটি ক্যাচ গ্লাভস বন্দী করেছিলেন তিনি। ঐ মৌসুমে এটিই সারে দলের পক্ষে তার একমাত্র অংশগ্রহণ ছিল।
২০১৩ ও ২০১৪ মৌসুমেও ব্যাটিং উদ্বোধনে ব্যাট হাতে মাঠে নেমেছেন। উভয় মৌসুমেই সারের সকল প্রথম-শ্রেণীর খেলায় স্বতঃস্ফূর্তভাবে অংশ নেন। ২০১৪ সালে প্রথমবারের মতো সহস্রাধিক রানের মাইলফলক স্পর্শ করেন। জুন, ২০১৫ সালে ন্যাটওয়েস্ট টি২০ ব্ল্যাস্ট প্রতিযোগিতায় আরুনডেল ক্যাসেলে অনুষ্ঠিত খেলায় সাসেক্স শার্কসের বিপক্ষে খেলা চলাকালীন মইসেস হেনরিক্সের সাথে ক্যাচ তালুবন্দী করতে গিয়ে গুরুতর জখমপ্রাপ্ত হন। বার্নসের মুখে ও হেনরিক্সের চোয়াল ভেঙ্গে যায়। এরপর তাদেরকে দ্রুত হাসপাতালে প্রেরণ করা হয়েছিল। এ আঘাতের ফলে খেলাটি পরিত্যক্ত ঘোষণা করা হয়।.
জুনের শেষদিকে পুনরায় খেলার জগতে ফিরে আসেন। ঐ মৌসুমে ৪৮.৫২ গড়ে ১,০১৯ রান তুলেন। ২০১৫ সালের রয়্যাল লন্ডন কাপে সারের ১০ খেলার মধ্যে তিনি ৭টিতে অংশ নেন। সর্বমোট ৩১৪ রান তুলেন তিনি। পূর্ববর্তী মৌসুমে দূর্দান্ত ক্রীড়াশৈলীর স্বীকৃতিস্বরূপ মেরিলেবোন ক্রিকেট ক্লাবের (এমসিসি) সদস্যরূপে কাউন্টি চ্যাম্পিয়ন ইয়র্কশায়ারের বিপক্ষে ২০১৬ সালে অংশগ্রহণ করেন।
অধিনায়কত্ব লাভ
জুলাই, ২০১৭ সালে হ্যাম্পশায়ারের বিপক্ষে ব্যক্তিগত সর্বোচ্চ অপরাজিত ২১৯ রানের মূল্যবান ইনিংস খেলেন। এটিই সারে দলের পক্ষে অধিনায়ক হিসেবে তার প্রথম অংশগ্রহণ ছিল।
২০১৮ সালে সারের প্রথম-শ্রেণী ও লিস্ট এ দলের অধিনায়ক মনোনীত হন রোরি বার্নস। ২০১৮ সালে সারে দলকে ২০০২ সালের পর প্রথমবারের মতো কাউন্টি চ্যাম্পিয়নশীপের শিরোপা জয়ে নেতৃত্ব দেন। এ পর্যায়ে উপর্যুপরী পঞ্চমারের মতো সহস্রাধিক রান তুলেন। সামগ্রীকভাবে ৬৪.৭১ গড়ে ১,৩৫৯ রান তুলে প্রথম বিভাগের সর্বোচ্চ রান সংগ্রাহকের ভূমিকায় অবতীর্ণ হয়েছিলেন।
আন্তর্জাতিক ক্রিকেট
২০১৮-১৯ মৌসুমে শ্রীলঙ্কা সফরকে ঘিরে সেপ্টেম্বর, ২০১৮ সালে অলি স্টোন, জো ডেনলি’র সাথে তিনিও ইংল্যান্ডের টেস্ট দলে অন্তর্ভুক্ত হন। ৬ নভেম্বর, ২০১৮ তারিখে গালেতে স্বাগতিক শ্রীলঙ্কার বিপক্ষে টেস্ট ক্রিকেটে অভিষেক ঘটে রোরি বার্নসের।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ২০১৯ সালের উইজডেন সংস্করণে তাকে অন্যতম বর্ষসেরা ক্রিকেটার হিসেবে ঘোষণা করা হয়।
বাউরিডি
মূর্তি
বাউরিডি গ্রামে যে সমস্ত মূর্তি পাওয়া গেছে, তাদের শিল্পকলা দেখে অনুমান করা হয় যে, সেগুলি নবম ও দশম শতাব্দীতে নির্মিত হয়েছিল। মূর্তিগুলির সংক্ষিপ্ত বর্ণনা নিম্নে দেওয়া হল
অবতার (খ্রিস্টধর্ম)
খ্রিস্টান ধর্মতত্ত্বে, অবতার হল ত্রিত্বের দ্বিতীয় চরিত্র যীশু খ্রীষ্ট, যিনি পুত্র ঈশ্বর বা লোগোস ("কালেমা"র কোইন গ্রীক অনুবাদ) নামেও পরিচিত, তিনি একজন নারী কুমারী মরিয়ম, যার অপর নাম থিওটোকোস ("ঈশ্বর-ধারক" এর গ্রিক অনুবাদ), তার গর্ভে আসার মাধ্যমে "মাংসপিণ্ডে" পরিণত হওয়ার আকিদা। অবতার আকিদার ফলস্বরূপ এ বিশ্বাসের জন্ম নেয় যে, যীশু একাধারে সম্পূর্ণরূপে ঈশ্বর আবার সম্পূর্ণরূপে মানুষ।
অবতার আকিদামতে, যীশুর ঐশ্বরিক প্রকৃতি, একক ঐশ্বরিক সত্ত্বা যীশুতে একীভূত ছিল, যিনি "সত্যিই ঈশ্বর এবং সত্যই মানুষ" ছিলেন। মানব প্রকৃতির সাথে তা মিশ্রিত হয়ে যায়নি। এমনটাই ঐতিহ্যগতভাবে সেসব চার্চগুলি সংজ্ঞায়িত করেছিল যেগুলি চ্যালসেডন কাউন্সিলকে মান্য করে চলত। এটি বেশিরভাগ খ্রিস্টানদের মান্য চিরাচরিত বিশ্বাসের কেন্দ্রবিন্দু। এই বিষয়ের বিকল্প দৃষ্টিভঙ্গি (দেখুন ইবিওনাইটস এবং হিব্রুদের গসপেল ) শত শত বছর ধরে প্রস্তাব করা হয়েছে, কিন্তু নিকিন খ্রিস্টধর্মের দ্বারা সমস্তই প্রত্যাখ্যান করা হয়েছিল।
প্রতি বছর ক্রিসমাসে র সময় এই অবতারত্বগ্রহণকে স্মরণ করা হয় এবং উদযাপন করা হয়, এবং ঘোষণা উৎসবেরও উল্লেখ করা যেতে পারে; "অবতার রহস্যের বিভিন্ন দিক" ক্রিসমাস এবং ঘোষণা উৎসবে উদযাপন করা হয়।
ব্যুৎপত্তি
বিশেষ্যঅবতার ইক্লেসিয়েস্তিক্যাল ল্যাটিন ক্রিয়াপদ incarno থেকে উদ্ভূত, নিজেই in- এবং caro, "flesh", যার অর্থ "মাংসে পরিণত করা" বা, মাজহুল, "মাংসে পরিণত হওয়া" থেকে উদ্ভূত। ইনকার্নো ক্রিয়াটি ল্যাটিন বাইবেলে দেখা যায় না তবে শব্দটি জন 1:14 এর গসপেল থেকে নেওয়া হয়েছে ( ভালগেট ), কিং জেমস সংস্করণ :  ।
ঐতিহ্যগত মতবাদের বর্ণনা এবং বিকাশ
ইনকার্নেশন বা শরীরপরিগ্রহ বলতে বোঝায় প্রাক-অস্তিত্বশীল ঐশ্বরিক সত্ত্বা, ঈশ্বরের পুত্রের, একজন মানুষ হয়ে ওঠার কাজকে। যদিও সমস্ত খ্রিস্টান বিশ্বাস করত যে যীশু ছিলেন প্রকৃতপক্ষে ঈশ্বরের অদ্বিতীয় পুত্র, "খ্রিস্টের ঈশ্বরত্ব ছিল প্রারম্ভিক চার্চসমূহের জন্য একটি ধর্মতাত্ত্বিকভাবে অভিযুক্ত বিষয়।" এই বিষয়ে বিতর্ক খ্রিস্টধর্মের প্রথম চার শতাব্দীতে ঘটেছিল, যার মধ্যে ইহুদিয় খ্রিস্টান, মারেফতী জ্ঞেয়বাদীরা, আলেকজান্দ্রিয়ার আরিউসের অনুসারীরা এবং আলেকজান্দ্রিয়ার পোপ আলেকজান্ডারের অনুসারীরাও জড়িত ছিল।
অ্যান্টিওকের ইগনাশিয়াস শিখিয়েছিলেন যে "আমাদের প্রভু ঈশ্বর, যীশু খ্রীষ্ট একজন চিকিৎসক হিসেবেও আমাদের কাছে রয়েছেন, যিনি একমাত্র জন্মিত পুত্র এবং কালেমা (শব্দ), সময়ের শুরু হওয়ার আগে তিনি ছিলেন, কিন্তু পরে কুমারী মেরির গর্ভে জন্ম নেওয়া মানুষে পরিণত হয়েছিলেন।" জাস্টিন মার্টিয়ার দাবী মতে অবতার কালেমাকে ওল্ড টেস্টামেন্টের ভবিষ্যদ্বাণীগুলিতে প্রাক-চিত্রায়ণ করা হয়েছিল।
নিকিয় আকিদা
নিকিয় আকিদা হল বিশ্বাসের একটি বিবৃতি যা দুটি বিশ্বজনীন কাউন্সিল, ৩২৫ সালের নিকিয়ার প্রথম কাউন্সিল এবং ৩৮১ সালের কনস্টান্টিনোপলের প্রথম কাউন্সিল, থেকে উদ্ভূত হয়েছিল। যেমন, এটি আজও বেশিরভাগ খ্রিস্টান গীর্জার সাথে প্রাসঙ্গিক। অবতার সর্বদাই দাবি করা হয়, যদিও বিভিন্ন আচার বিভিন্ন অনুবাদ ব্যবহার করে। রোমান ক্যাথলিক চার্চের বর্তমান অনুবাদ হল: "আমাদের জন্য এবং আমাদের পরিত্রাণের জন্য, তিনি স্বর্গ থেকে নেমে এসেছিলেন: পবিত্র আত্মার শক্তিতে তিনি ভার্জিন মেরি থেকে জন্মগ্রহণ করেছিলেন এবং মানুষ হয়েছিলেন।"
প্রেরিতীয় আকিদা
প্রেরিতদের মতবাদে আকিদার অন্তর্ভুক্ত নিবন্ধ হল "তিনি পবিত্র আত্মার দ্বারা গর্ভে ধারিত হয়েছিলেন এবং কুমারী মেরি থেকে জন্মগ্রহণ করেছিলেন।" পোপ দ্বিতীয় জন পল এর মতে, দেহপরিগ্রহের মাধ্যমে যীশু হয়েছেন প্রত্যেক মানুষের মূর্তি এবং প্রত্যেক মানুষের সাথে নিজেকে দেহধারিত করে একীভূত হয়েছেন, অনাগত মানবসন্তানেরাও এর অন্তর্ভুক্ত, নিষেকের সময় থেকে যাদের জীবনের প্রারম্ভ।
রকি বালবোয়া (চলচ্চিত্র)
রকি বালবোয়া ( রকি ৬ নামেও পরিচিত) রকি সিরিজের ষষ্ঠ পর্ব, লেখা, পরিচালনা, অভিনয়ে রয়েছেন সিলভেস্টার স্ট্যালোন। মূল চরিত্রেই অভিনয় অবস্থান চালিয়ে গেছেন তিনি। ছবিটি মুক্তি পায় ২০০৬ সালে। শুরুটা হয়েছিলো ৩০ বছর আগে, ১৯৭৬এ অ্যাকাডেমি পুরস্কার বিজেতা চলচ্চিত্র রকি-র মাধ্যমে। চলচ্চিত্রটিতে বালবোয়াকে মুষ্ঠিযুদ্ধ থেকে অবসর নেওয়া একজন বিপত্নীক হিসেবে দেখা যায়। স্থানীয় এক ইতালীয় রেস্তোঁরার মালিক এবং পরিচালকের ভূমিকায় কাজ করছে এখন রকি। রেস্তোঁরাটির নাম "আর্দ্রিয়ান'স", মৃতা স্ত্রীর নামের সঙ্গে মিলিয়ে এই নামটি রেখেছে সে।
স্ট্যালোনের বক্তব্য অনুযায়ী, রকি-৫ নির্মানের সময় যথেষ্ট "মনোযোগী" তিনি ছিলেন না। যেকারণে অনেক ভক্তের সঙ্গে তিনি নিজেও অনুমানযোগ্য সমাপ্তি দেখে হতাশ হয়েছিলেন। কাজেই তিনি রকি বালবোয়ার কাহিনী নিজের সাম্প্রতিক সংগ্রাম এবং বিজয়ের সঙ্গে সমান্তরালে এগিয়ে নিয়ে গেছেন।
চলচ্চিত্রে তারকা অভিনেতা হিসেবে আরও রয়েছেন বার্ট ইয়ং (রকির বন্ধু এবং সম্বন্ধি পলির ভূমিকায়), রকি সিরিজে এটাই তার শেষ উপস্থিতি। বাস্তবজীবনেও মুষ্ঠিযোদ্ধা আন্তনিও টারভার এই ছবিতে অভিনয় করেন ম্যাসন "দ্য লাইন" ডিক্সনের ভূমিকায়। ছবিতে তাকে বর্তমান ওয়ার্ল্ড হেভিওয়েট চ্যাম্পিয়ন হিসেবে দেখা যায়। বক্সিং প্রোমোটার লু ডিবেলাকে ছবিতেও প্রোমোটার হিসেবেই দেখা যায়, তিনি এখানে ডিক্সনকে প্রমোট করেন। মাইলো ভেন্টিমিগলিয়া রকির ছেলের ভূমিকায় অভিনয় করেন, এখন সে প্রাপ্তবয়স্ক। সিরিজের আগের চলচ্চিত্রগুলো থেকে দুটো গৌণ চরিত্রকে এখানে উল্লেখযোগ্য ভূমিকায় দেখা যায়। মেরি, যে কিশোরীকে রকি ঝামেলা থেকে রক্ষা করার চেষ্টা করেছিলো রকি-তে, এবং স্পাইডার রিকো, ১৯৭৬ সালের চলচ্চিত্রে আবির্ভূত রকির প্রথম প্রতিপক্ষ। পেছনের ছবিগুলোর অনেকের কথাই রকি বালবোয়াতে উল্লেখ রয়েছে। বিশেষ করে প্রথম ছবিটির।
চলচ্চিত্রটি ২০০৬ সালের ২০শে ডিসেম্বর মেট্রো-গোল্ডউইন-মেয়ার, কলাম্বিয়া পিকচারস এবং রেভুল্যুশন স্টুডিওজের সৌজন্যে মুক্তি পায়। বক্স অফিসের প্রত্যাশা ছাপিয়ে যায় এটি, সমালোচকরা ইতিবাচক মন্তব্য করেন। রকি বালবোয়া বেশ কয়েক ফরম্যাটে মুক্তি পেয়েছে, ডিভিডি বিক্রয় থেকেও উঠেছে ৩৪ মিলিয়ন মার্কিন ডলার। এই সিরিজের সর্বশেষ সিকুয়েল ক্রীড ২০১৫সালের ২৫শে নভেম্বর মুক্তি পেয়েছে।
কাহিনী সংক্ষেপ
বিশ বছর হয়ে গেল বিপত্নীক রকি বালবোয়া (সিলভেস্টার স্ট্যালোন) বক্সিং থেকে অবসর নিয়েছে। চার বছর হয়ে গেল ক্যান্সার আক্রান্ত হয়ে মারা গেছে স্ত্রী আর্দ্রিয়ান পেনিও বালবোয়া (টালিয়া শায়ার)। ছোট অথচ অত্যন্ত সফল একটি ইতালীয় রেস্তোঁরা চালাচ্ছে এখন রকি, নাম রেখেছে স্ত্রীর নামে। খেতে আসা মানুষগুলোকে নিজের অতীত দিনের গল্প শোনায় সে, আর্দ্রিয়ানের মৃত্যুর পর থেকে নিজের সঙ্গেও এক নীরব লড়াই চলছে তার। ছেলে রবার্টের সঙ্গে সম্পর্ক কেমন যেন দূরের হয়ে এসেছে। রবার্ট এখন সরকারি চাকুরে। রকির প্রাচীনতম বন্ধু পলি পেনিও এখনও ওর পাশেই আছে, তবে অতীত রোমন্থন করতে করতে সে-ও ক্লান্ত।
জোড়ি ব্রেকার্স
জোড়ি ব্রেকার্স (যুগল ভগ্নকারী, जोड़ी ब्रेकर्स) হচ্ছে ২০১২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে মাধবন এবং বিপাশা বসু মুখ্য ভূমিকায় অভিনয় করেন, এছাড়াও ছিলেন অমি বৈদ্য, দীপান্বিতা শর্মা এবং মিলিন্দ সোমন। চলচ্চিত্রটির পরিচালক ছিলেন অশ্বিনী চৌধুরী। চলচ্চিত্রটির নাম প্রথমে শাদী ফাস্ট ফরোয়ার্ড রাখার কথা ভাবা হয়েছিলো। ২০১২ সালের ২৪শে ফেব্রুয়ারি চলচ্চিত্রটি প্রেক্ষাগৃহে মুক্তি পেয়েছিলো।
রকি বালবোয়া (চলচ্চিত্র)
কাহিনী সংক্ষেপ
এর মধ্যে পেশাদার মুষ্ঠিযোদ্ধা মেসন "দ্য লাইন" ডিক্সন (আন্তোনিও টারভার) নিজেকে অপরাজিত হিসেবে প্রতিষ্ঠিত করেছে। দক্ষতার মতো খ্যাতি সে পায়নি, দর্শকরা তাকে ভালবাসে না। এর মধ্যে ইএসপিএন একটি কম্পিউটার সিমুলেশন লড়াইয়ের আয়োজন করলো। ঠিক যেমনটা আয়োজন করা হয়েছিলো ১৯৭০ সালে রকি মার্সিয়ানো এবং মোহাম্মদ আলীর ক্ষেত্রে। রকি (তার সময়ের দক্ষতা) এবং মেসনের মধ্যে ১৫ রাউন্ডের প্রোগ্রামিয় এই লড়াইয়ে রকি বালবোয়া নক আউট করে জয় পেল মেসনের বিরুদ্ধে।বিতর্কের প্রধান বিষয় হয়ে উঠলো এই প্রসঙ্গ। সংক্ষেপে বললে, এই সিমুলেশনটি রকিকে আবারও বক্সিংয়ে ফিরে যেতে উদ্বুদ্ধ করলো। জনতার সামনে নিজেকে প্রমাণ করার জন্য আবারও তার লাইসেন্স নবায়ন করলো সে। ডিক্সনের প্রোমোটার প্রস্তাব করলো এই সুযোগে একটা চ্যারিটি এক্সিবিশন হয়ে যেতে পারে। বক্সিং ম্যাচটি লাস ভেগাসে আয়োজিত হল, ডিক্সনের হারানো জনপ্রিয়তা ফিরিয়ে আনার একটা প্রচেষ্টা বলা চলে একে।
দ্বিধাতে থাকলেও, এক পর্যায়ে দু'জনই লড়াই করতে রাজি হল। সংবাদমাধ্যমগুলোয় গুঞ্জন উঠলো বেশ, রকির পুরোনো সুনাম আর ডিক্সনের নির্ভরযোগ্যতা নিয়ে খোঁচাখুঁচি চালালো তারা। কারণ, আজ পর্যন্ত কোন শক্ত প্রতিপক্ষের সঙ্গে ডিক্সন লড়েনি। পরে অবশ্য রবার্ট এসে রকিকে নিবৃত্ত করার চেষ্টা করে, নিজের ব্যর্থতার দায় বাবার ওপর চাপিয়ে দিতে চায় সে। পাল্টা উপদেশ দিয়ে তিরস্কার করে রকি। বলে, জীবনে সফল হওয়ার জন্য "এটা গুরুত্বপূর্ণ নয় তুমি কতো জোরে আঘাত হানতে পারো। ব্যাপারটা হচ্ছে, কত আঘাত তুমি সহ্য করতে পারো। আর সেটা সামলে নিয়ে এগিয়ে যেতে পারো সামনে।" অন্য কাওকে দোষারোপ করা কারও উপকারে আসবে না। পরদিন সকালে বাবা-ছেলের দেখা হয়ে গেল আর্দ্রিয়ানের কবরের সামনে। পূনর্মিলন হল পিতাপুত্রের। রকির পাশে থাকার জন্য চাকরিটাই ছেড়ে দেয় রবার্ট। অ্যাপোলো ক্রীডের পুরোনো ট্রেইনার ডিউকের (টনি বারটন) সঙ্গে প্রস্তুতি নিতে থাকে রকি। খুব দ্রুতই ডিউক একটা ব্যাপার বুঝে গেল, ধীরগতির এই রকি আগের মত প্রতিপক্ষকে ক্লান্ত করে জিততে পারবে না। জয়ের একমাত্র উপায়, মুঠোর দানবীয় শক্তির পরিপূর্ণ ব্যবহার করা। "ব্লান্ট ফোর্স ট্রমা"য় প্রতিপক্ষকে অসহায় করে দেওয়ার দিকেই তাকে মনোযোগ দিতে হবে।
এইচবিওর একটি পে-পার-ভিউ ইভেন্টে পরিণত হল এই লড়াইটি। নাম দেওয়া হলো "উইল ভার্সেস স্কিল"। রকির খুব একটা সুযোগ এখানে ছিলো না। একজন টিভি ধারাভাষ্যকার কৌতুক করে বললো, "এটাকে তো আর এক্সিকিউশন বলা যাচ্ছে না, তাই ওরা এক্সিবিশন বলছে আরকি!" কিন্তু ফ্র্যাংক সিনাত্রার "হাই হোপ" মিউজিকের সঙ্গে রিংয়ে পা রাখলো রকি, পরনে তার ছিলো সোনালি-দাগের কালো ট্রাংক। এটা পরেই অ্যাপোলো ক্রীডকে প্রথমবারের মত পরাস্ত করেছিলো সে (রকি-২ দ্রষ্টব্য)। জনতার গর্জন শুনে বোঝা গেল ভিড়ের বড় একটি অংশই আজ রকির পাশে রয়েছে।
প্রথম রাউন্ডে ডিক্সন অনায়াসে কর্তৃত্ব বজায় রাখলো। দ্বিতীয় রাউন্ডেই অবশ্য বাঁহাত আহত হয়ে গেল তার, নাটকীয়ভাবে ফিরে এলো রকি। একবার ডিক্সনকে নক ডাউনও করে ফেললো সে। তারপর দর্শককে একের পর এক চমক দিয়ে নিজের পরাক্রম আর সহ্যক্ষমতার প্রদর্শনী দেখিয়ে গেল রকি। অপেক্ষাকৃত তরুণ আর দ্রুত লড়াকুর বিরুদ্ধে এমন প্রতিরোধ দর্শকরা আশা করেনি। এমনটা আশা করেনি ডিক্সনও, শেষ রাউন্ডে রকিকে এক পায়ের ওপর বসিয়ে দিলো সে, তবে প্রবীণ এই যোদ্ধা আবারও শক্ত পায়ে উঠে দাঁড়ালো, শেষবারের মতো আক্রমণ করলো প্রতিপক্ষকে। শেষ পর্যন্ত একে অন্যকে আঘাত করে গেল তারা, লড়াইয়ে অংশ নেওয়ার জন্য ডিক্সনকে ধন্যবাদ দিয়ে রিং ছেড়ে নেমে গেল রকি। তখনও ফলাফল ঘোষিত হয়নি। মেসন ডিক্সন সামান্য কয়েক পয়েন্টের জন্য জিতে গেলেও রকি যে এতে কিছু মনে করেনি, তা পরিষ্কার বোঝা গেল।
ক্রমবিকাশ
রকি-৫ ছায়াছবিটি বক্স অফিসকে হতাশ করেছিলো। স্ট্যালোন বুঝতে পারলেন রকি বালবোয়া চরিত্রটিকে পরের ছায়াছবিতে ঠিকমত পরিসমাপ্তির দিকে নিয়ে যেতে হবে। কাজেই ১৯৯৬ সালে এমজিএম স্টুডিও এক্সিকিউটিভদের কাছে তার চিন্তাধারা নিয়ে আলোচনা করতে থাকলেন। তবে বার বার তাকে প্রত্যাখ্যান করা হল। ২০০৫ সালে হ্যারি ই. স্লোয়ান এমজিএমের চেয়ারম্যান পদে অধিষ্ঠ হন। এবার তার দল প্রস্তাবটি বিবেচনা করতে রাজি হন। স্ট্যালোন আরেকজনকে এসময় বন্ধু হিসেবে পাশে পেয়েছিলেন। তিনি হলেন রেভ্যুলুশন স্টুডিওর প্রেসিডেন্ট জো রথ।
বাজেট এবং সময়ক্রম
২০০৫-এর ডিসেম্বর মাস। নেভাডার লাস ভেগাসে  চলচ্চিত্রটির নির্মাণকাজ শুরু হয়।  ২০০৬ সালে শুটিং সরে আসে ক্যালিফোর্নিয়ার লস অ্যাঞ্জেলেসে এবং পেনসিলভেনিয়ার ফিলাডেলফিয়ায়।  ৩৮ দিনের শুটিংয়ের জন্য ২৪ মিলিয়ন ডলারের বাজেট প্রস্তাবিত হয়। ২০০৭ সালের প্রেসিডেন্ট'স ডে-তে এই ছবিটির মুক্তি পাওয়ার কথা ছিলো। পরে সময় এগিয়ে এনে ২০০৬ এর বড়দিনের ঠিক আগে আগে একে মুক্তি দেওয়া হয়।  ২০০৬ এর মার্চে প্রথম মুভি টিজার ইন্টারনেটে মুক্তি পায়। পরিপূর্ণ মুভি ট্রেইলার পাইরেট অফ দ্য ক্যারিবিয়ান: ডেড ম্যান'স চেস্ট এর সঙ্গে  ০৭ই জুলাই মুক্তি পায়।
অভিনেতা-অভিনেত্রী বাছাই
পূর্বকার ছায়াছবিগুলো থেকে কয়েকটি চরিত্র থাকবে এটা অস্বীকার্য ছিলো। স্ট্যালোনের অবিশ্যম্ভবী পূনরাগমন, বার্ট ইয়ং এবং বারটনের ভূমিকা ছিলো অত্যাবশ্যকীয়। কেবলমাত্র এরা তিনজন ছ'টি ছায়াছবিতেই ছিলেন। ট্রেভারের উপস্থিতির সাথে সিরিজটিতে ষষ্ঠবারের মত কোন বাস্তবজীবনের পেশাদার বক্সারকে দেখা গেল। এর আগে জো ফ্রেজার (রকি) পেড্রো লোভেল (রকি), রবার্তো দুর‍্যান (রকি-২), টমি মরিসন(রকি-৫) এব্বং মাইকেল উইলিয়ামস (রকি-৫)কে এই সিরিজে দেখা যায়। প্রাথমিকভাবে স্ট্যালোন চেয়েছিলেন রয় জোনসকে। ডিক্সনের ভূমিকাতে তারই অভিনয় করার কথা। তবে মি. জোনস স্ট্যালোনের ফোনকল রিসিভ করতে অনীহা দেখান। কাজেই ট্রেভারকে ডাক দিয়ে চরিত্রটি বুঝিয়ে দেন তিনি।  মেরি- চরিত্রটি প্রথম ছায়াছবি রকি-তেই ছিলো, তবে এই চরিত্রে অভিনয় করেছিলেন জোডি লেতিজিয়া।  তবে এই ছায়াছবিতে মেরির ভূমিকায় অভিনয় করেন জেরালডাইন হিউজ (লেতিজিয়া অবশ্য রকি-৫ এর জন্যও মনোনীত হয়েছিলেন, তবে সেইসব দৃশ্যগুলো পরিবর্তন করা হয়। ওই সংস্করণে মেরিকে ফিলাডেলফিয়ার রাস্তাতে উদ্বাস্তু এবং ভবঘুরে হিসেবে পাওয়া যায়।) আরেকজন পরিচিতমুখ হলেন শেষ পাঁচ ছবিতে ধারাভাষ্যকারের ভূমিকায় অভিনয় করা স্টু নাহান, যিনি প্রকৃত জীবনেও একজন ক্রীড়া ভাষ্যকার। ডিক্সন এবং বালবোয়ার মধ্যকার কম্পিউটার সিমুলেশন  লড়াইটির ধারাবিবরণীতে তিনি ছিলেন।  এর আগে তিনি প্রথম তিন ছায়াছবিতে রিংসাইড কমেন্টেটর হিসেবে ছিলেন। অ্যাপোলো ক্রীড এবং আইভান ড্র্যাগোর ঐতিহাসিক সেই লড়াইয়ের (রকি-৪) পর সংবাদমাধ্যমের কর্মী হিসেবে তাকে দেখা যায়। শেষে চ্যাম্পিয়ন টমি গানের সঙ্গেও তার একটি দৃশ্য ছিলো। রকি বালবোয়ার শুটিং চলাকালে তার লিম্ফোমা ধরা পড়ে, ২০০৭ সালের ২৬শে ডিসেম্বর তিনি মৃত্যুবরণ করেন।  অবশেষে পেড্রো লোভেল (প্রথম ছবিতে যিনি স্পাইডার রিকোর অভিনয় করেন) রকি বালবোয়া-তে অতিথি শিল্পী হিসেবে অভিনয় করেন। পরবর্তীতে তাকে রকির রেস্তোঁরার কর্মী হিসেবে কাজ করতে দেখা যায়।
বেশ কয়েকজন ক্রীড়া-ব্যক্তিত্ব নিজেদের ভূমিকাতে নিজেরা অভিনয় করেছেন। এঁদের মধ্যে জিম ল্যাম্পলি, ল্যারি মারচ্যান্ট আর ম্যাক্স কেলারম্যান রিংসাইড ব্রডকাস্ট টীম হিসেবে উপস্থিত ছিলেন (তিনজনই এইচবিও বক্সিংয়ের তৎকালীন ধারাভাষ্যকার)। ক্রীড়া প্রতিবেদক বার্ট সুগার, বারনার্ড ফার্নান্দেজ এবং স্টিভ স্প্রিংগারের উপস্থিতিও সেখানে ছিলো। সত্যিকারের বক্সার হিসেবে উপস্থিত ছিলেন মাইক টাইসন (ছবি মুক্তি পেতে পেতে তিনি অবসরে চলে গেছেন) ক্যামিও অ্যাপিয়ারেন্স প্রদর্শন করেন। ডিক্সন রিংয়ে ঢোকার পর তাকে উদ্দেশ্য করে বক্রোক্তি ছুঁড়ে দেন তিনি। লু ডিবেলা, প্রকৃতপক্ষেই যিনি একজন বক্সিং প্রমোটার, ডিক্সনের প্রমোটারের ভূমিকাতে অভিনয় করেন। ইএসপিএন-এর কয়েকজন ব্যক্তিত্বও নিজেদের ভূমিকাতে অভিনয় করেছেন। স্পোর্টসসেন্টার উপস্থাপক ব্রায়ান কেনি ছবিতে দেখানো কাল্পনিক "দেন অ্যান্ড নাউ" সিরিজের উপস্থাপক হিসেবে আবির্ভূত হন। যে ক্রফোর্ড, ডানা জ্যাকবসন, স্কিপ বেলিস এবং উডি পেইজকেও এই ছায়াছবিতে দেখা যায়। রিং অ্যানাউন্সার মাইকেল বাফার নিজের চরিত্রেই অবস্থান করেন, একই কথা রেফারি কো কর্টেজের ক্ষেত্রেও প্রযোজ্য।
টালিয়া শায়ার কেন আর্দ্রিয়ানের ভূমিকাতে ছিলেন না, ইউএসএ টুডে-র এই প্রশ্নের জবাবে স্ট্যালোন বললেন, "মূল স্ক্রিপ্টে ও বেঁচেই ছিলো। কিন্তু ঠিক নাটকীয় ধাক্কাটা কোথায় তাতে? ভাবলাম, 'কি হবে যদি ও না থাকে?' রকির ভেতরটা চূর্ণবিচূর্ণ হয়ে যাবে নিশ্চয়। একদম ভেঙ্গে পড়বে সে।"  শায়ার বলেন, তার মতে "ছবিটিতে এই বেদনাদায়ক মোড় ভাল ভূমিকা রেখেছে। শোক রকিকে শক্তি জুগিয়েছে, আর্দ্রিয়ানকে পৌরাণিক এক রূপ দিয়েছে এটা।"
সঙ্গীত
অ্যাকাডেমি অ্যাওয়ার্ড বিজেতা বিল কন্টি কম্পোজিশনে রকি মিউজিকের উন্নত এক সংস্করণ বাজানো হয়েছিলো। আগের রকি ছায়াছবিগুলোর প্রতি সম্মান প্রদর্শনের জন্য এই বিশেষ মিউজিকটি তৈরি করা হয়। রকি সিরিজের প্রায় সবগুলোর কম্পোজিশন বিল কন্টির করা। রকি-৫ এ তিনি ছিলেন না, ও সময় অন্য কাজে ব্যস্ত ছিলেন তিনি। কাজেই তার স্থানটি নিয়েছিলেন ভিন্স ডিকোলা। আগের ছায়াছবিগুলোর মতই মিউজিক রাখতে চেয়েছিলেন কন্টি, তবে রকি বালবোয়ার জন্য বিশেষ একটি মিউজিক প্রস্তুত করেন তিনি। মেরিকে উপস্থাপনা করতে এর প্রয়োজন ছিলো।
খসড়ারূপে ৪০-মিনিটের স্কোর রেকর্ড করা হয়েছিলো ২০০৬ এর গ্রীষ্মে। ক্যালিফোর্নিয়ার হলিউডে ক্যাপিটোল স্টুডিওতে কাজ করছিলেন কন্টি। প্রি-রেকর্ড স্ট্রিং, ব্র্যাশ আর পিয়ানো ট্র্যাকগুলো তিনি ৪৪-টুকরো অর্ক্রেস্ট্রার সঙ্গে মিশিয়ে দেন। পিয়ানো র সব কাজ তিনি নিজেই করেছিলেন। প্রতিটি ছায়াছবির মিউজিক কম্পোজ করার পর তিনি এটা করেই থাকেন। পুরোটা সময় তাকে সঙ্গ দিয়েছিলেন স্ট্যালোন। কয়েকটি রেকর্ডিং সেশনেও তিনি উপস্থিত ছিলেন।   ক্যাপিটোল রেকর্ড ২৬শে ডিসেম্বর ২০০৬-এ ছবি মুক্তির সাথে সাথে সাউন্ডট্র্যাক অ্যালবাম "রকি বালবোয়া: দ্য বেস্ট অফ রকি" রিলিজ করেছিলো। এর বেশিরভাগ ট্র্যাক অবশ্য রকি সিরিজ থেকেই নেওয়া হয়েছে।
স্কোরের পাশাপাশি, ছায়াছবিটি নাতাশা বেডিংফিল্ড, থ্রি সিক্স মাফিয়া, ফ্র্যাঙ্ক স্ট্যালোন সহ ফ্র্যাংক সিনাত্রার "হাই হোপস" এবং "দ্য মিরাকল", "ও বেবি বেবি"র মত ক্লাসিক গান পরিবেশন করে।   মৌলিক ট্র্যাক হিসেবে ডায়ান ওয়ারেনের গান "স্টিল হিয়ার" সবচেয়ে বেশি গুরুত্ব রাখে। আগের নিবন্ধগুলোতে এর উল্লেখ আছে।   ক্রেডিটে এর নাম থাকলেও ছায়াছবিতে শেষ পর্যন্ত একে ব্যবহার করা হয়নি।
সিনেমাটোগ্রাফি এবং ফাইট কোরিওগ্রাফি
ছায়াছবির নাটুকে দৃশ্যগুলোকে অবশ্যই সিনেমাটিক স্টাইলে ধারণ করা হয়েছিলো, ডিক্সন আর বালবোয়ার চূড়ান্ত লড়াইয়ের দৃশ্য ধারণের ক্ষেত্রে বেশ কয়েকধরনের পদ্ধতি ব্যবহার করা হয়েছিলো। প্রথম দুই রাউন্ডের শুটিং করা হয়েছিলো অনেকটা পে-পার-ভিউ ব্রডকাস্টের ধাঁচ মেনে চলে। বালবোয়ার টীজার মুক্তি পেলে সেখানে শুধু সিরিজের আগের ছায়াছবিগুলোর দৃশ্যই ব্যবহার করা হয়েছিলো। তবে ট্রেভারের সত্যিকারের লড়াইগুলো থেকে কিছু দৃশ্য এনে ডিক্সনের পুরোনো লড়াই হিসেবে দেখিয়ে দেওয়া হয় (মুভির শুরুতে)। তবে রকি এবং ডিক্সনের লড়াইটি হাই ডেফিনেশনে শুট করা হয়। পরে একে আরও বর্ধিত করে টিভি-স্টাইলে উপস্থাপনা করা হয়।
প্রথম দুটো রাউন্ড শেষে লড়াইটির বাকি শুটিং খানিক "সিনেমাটিক" স্টাইলে করা হয়। এ থেকে পুরোনো রকি ছায়াছবিগুলোর কথা মনে পড়ে যেতে পারে। তবে অন্য সব ছায়াছবি থেকে এর একটা পার্থক্য ছিলো। এখানে লড়াইটির কোরিওগ্রাফের তুলনায় তাৎক্ষণিক বিচারবুদ্ধিকে বেশি গুরুত্ব দেওয়া হয়েছে। যে কারণে কোরিওগ্রাফ করা লড়াই নয়, এটা অনেকটাই সত্যিকারের বক্সিং ম্যাচে পরিণত হয়েছিলো।  আগের ছবিগুলো থেকে এখানেই রকি বালবোয়া-র পার্থক্য। আগে প্রতিটি ঘুষি, প্রতিটি পদক্ষেপ নিখুঁতভাবে লিখিত আর অনুশীলনকৃত ছিলো। তবে রকি বালবোয়াতে নয়।
চূড়ান্ত লড়াইয়ের ক্ষেত্রে সামান্য চিত্রনাট্যের সমস্যা থেকে গেছিলো। ক্যামেরার সামনে নকল ঘুষি নয়, শক্তিশালী আর প্রকৃত ঘুষিই ছুঁড়ছিলেন স্ট্যালোন আর টারভার। ফলাফল যা হবার তাই হলো। স্ক্রিপ্টের আগেই দুইজনের নাক থেকে রক্ত বের হতে শুরু করলো। "যখন আপনি লক্ষ্য করবেন, দেখবেন আনতোনিও আমার দিকে এগিয়ে এসে দুমাদুম ঘুষি বসিয়ে দিচ্ছে, ফাটিয়ে দিচ্ছে আমাকে একদম, তারপর পাগলের মত হাহা করে হাসছেও," ব্যাখ্যা দিচ্ছিলেন স্ট্যালোন, "তারপর সে বলছিলো, 'আপনার কি মাথা খারাপ হয়েছে?!' আমি বললাম, 'দেখ,  আমি তোমার নাগালের বাইরে যেতে পারছি না। আর যাই হোক, মার খাওয়ার শখ ছিলো না আমার!" ধীরে ধীরে আসতে দেখবেন আপনি, তারপর সাথে সাথে প্রতিক্রিয়া দেখাবেন্ম, "মাথা সরান... মাথা, সরান... সরান।"
একটি ছায়াছবি, দুটো সমাপ্তি
স্ক্রিনপ্লে-তে রকি  স্প্লিট ডিসিশনে হেরে যায়। (রকি-তে ঠিক যেমনটা হয়েছিলো), তবে আরেকটি সমাপ্তির শুটও করা হয়ে গেছিলো। ওতে তৃতীয় এবং চূড়ান্ত বিচারকের সিদ্ধান্ত অনুযায়ী রকি লড়াইয়ে বিজয়ী হয়ে যায়।  স্পিকার বলে ওঠে "আর এখনও ..." ডিক্সন আগ্রহী হয়ে ওঠে রীতিমত, "এখনও ... ফিলাডেলফিয়ার অপ্রাজেয় হেভিওয়েট চ্যাম্পিয়ন রয়ে গেলেন রকি বালবোয়া!!" জনতার সোল্লাসের প্রতি ডিক্সনের ক্রুরা ব্যাঙ্গ করে ওঠে, তবে হেরে যাওয়ার পরও ডিক্সন উদার ভঙ্গিতে সবকিছু মেনে নেয়। এভাবে এটা আবারও প্রথম মুভির মতো সমাপ্তির দিকে এগিয়ে যাচ্ছিলো।
বন্টন
রকি বালবোয়া মেট্রো-গোল্ডউইন-মেয়ার, রেভ্যুলুশন স্টুডিওজ এবং কলাম্বিয়া পিকচারসের যৌথ সম্পত্তি। কলাম্বিয়া যে সনির অংশ তারা এমজিএমের ২০% অংশ ধারণ করে। রকি সিরিজ মূলত: ইউনাইটেড আর্টিস্টস (বর্তমানে এমজিএমের অধীন) গ্রুপের পরিবেশনায় চলছিলো, যৌথ-মালিকগণ ভেবে দেখলেন এই ছায়াছবিটি এমজিএমের নতুন বণ্টনের সুবিধা নিতে পারে এবং নেওয়া উচিতও।  টুয়েন্টিয়েথ সেঞ্চুরি ফক্স আমেরিকা এবং কানাডার বাইরের সব প্রেক্ষাগৃহে ডিভিডি বন্টণের দায়িত্ব বহন করলো। আমেরিকা আর কানাডার ভেতরে এই কাজটা করলো সনি পিকচার্স হোম এন্টারটেইন। টেলিভিশন সিন্ডিকেট রাইটস সংরক্ষণ করলো ডেমার-মার্কারি। ফিলিপাইন আর সুইজারল্যান্ডে ফক্স এবং ওয়ার্নার ব্রোস একসাথে ছায়াছবিটি মুক্তি দিলো। জাপানে ফক্স অন্য রকম প্রচার করে। ছায়াছবিটির নাম রাখা হয় "রকি: দ্য ফাইনাল" জাপানে ছবিটি ২০০৭ সালের ২০ এপ্রিল মুক্তি পায়।
হোম রিলিজ
রকি বালবোয়া তিনটি ফরম্যাটে পাওয়া যায়। ব্লু-রে ডিস্ক, ডিভিডি এবং ইউএমডি। অঞ্চল ০১ এ এটি ২০শে মার্চে মুক্তি পায়, অঞ্চল ০২ এ মুক্তি পায় ২১শে মে, ২০০৭এ।ছায়াছবিটি শুধু ডিভিডি বিক্রি করেই ৩,৫৬,২২,৯৯৮ ইউএস ডলার উপার্জন করে।  ব্লু-রে এবং ডিভিডিতে মুছে দেওয়া দৃশ্যগুলোর পাশাপাশি দ্বিতীয় সমাপ্তিটুকুও উপহার দেওয়া হয়েছিলো। ব্লু-রে ভার্সনের বিশেষ আকর্ষণ অবশ্য ছিলো অন্য খানে। ডিভিডির সব ভিডিও ওখানে ছিলো, তবে 1080p হাই ডেফিনেশনে।
সমালোচকদের মন্তব্য
রটেন টমেটো ওয়েবসাইটে এই ছায়াছবিটি ৭৬% "সার্টিফাইড ফ্রেশ" রেটিং পেয়েছে। ১৭৬টি রিভিউয়ের ওপর ভিত্তি করে ১০এ ৬.৫ রেটিং পেয়েছিলো ছবিটি। সাইটের সমালোচকবৃন্দ জানান, "অকল্পনীয় তবে উপভোগ্য আর ছুঁয়ে দেওয়ার মতো। রকি বালবোয়া অনেক বছর পর আবারও লড়াকু ফর্মে ফিরে এসেছে।" মেটাক্রিটিকে এই ছায়াছবিটিকে ১০০তে ৬৩ দেওয়া হয়। ৩৬ জন সমালোচক এতে অংশ নেন। ভাল রিভিউ হিসেবেই বিবেচনা করা হয় এমন নাম্বারকে।
টেলিভিশন শো ইবার্ট অ্যান্ড রোপার-তে রিচার্ড রোপার এবং অতিথি রিভিউয়ার আয়শা টায়লার উভয়েই ছবিটিকে "থাম্বস আপ" রেটিং দেন। এছাড়াও ইতিবাচক রিচিউ এসেছে ভ্যারাইটি, নিউ ইয়র্ক ম্যাগাজিনের ডেভিড এডেলস্টেইন, প্রিমিয়ার ম্যাগাজিনের ইথান অলটার, Filmsinreview.com এর ভিক্টোরিয়া আলেক্সান্ডার , পালো অলটো উইকলির জেন অফমাথ , Filmstew.com এর ব্রেট বাকলি , দ্য হলিউড রিপোর্টার , এন্টারটেইনমেন্ট উইকলির ঔয়েন গ্লেইবারম্যান থেকে।
সমালোচনাও অবশ্য হয়েছে। ক্রিস্টি লেমায়ার বলেছেন এই ছবিটিতে স্রেফ এক সেলফ-প্যারোডি। অর্থাৎ সিলভেস্টার স্ট্যালোনের অভিনয় দেখে তিনি মনে করেছেন এটা কোন এক প্যারোডি ছায়াছবিতে করলেই বেশি মানাতো। লস অ্যাঞ্জেলেস টাইমসের কেনেথ টুরান ছবিটির অযৌক্তিক অংশের সমালোচনা করেছেন। ম্যানক্স ইনডেপেন্ডেন্টের কম অ্যানড্রু বলেছেন, "গঠন আর অনুভবে প্রথম রকি ছবিটিকে তাঁরা ধারণ করতে পেরেছেন, তবে একটু বেশিই আবেগ দেখা গেল যেন এতে।" শেষে তিনি আরও বলেন, "স্ট্যালোন এই বিরক্তিকর স্মৃতিরোমন্থনগুলো না করলেও পারতো।"
স্ট্যালোন অবশ্য বলেছেন, যেমনটা করলে ভাল লাগছিলো তার তিনি সেটা সমালোচকদের কথা ভেবে চেপে যেতে চাননি। তিনি যেটা করতে উপভোগ করেছিলেন সেটাই করেছেন।
মুষ্ঠিযোদ্ধা সমাজে ছবিটিকে উষ্ণ অভ্যর্থনা জানানো হয়। অনেক এক্সপার্ট মনে করেন রকি সিরিজটি এখনও ক্রীড়া বিষয়ক এক শক্তিশালী প্রতীক। বক্সিং দৃশ্যগুলো একেবারে বাস্তব বক্সিং খেলার মতোই দেখানো হয়েছে। ডিভিডিতে স্ট্যালোন জানান, এবার তিনি বাস্তব জীবনের ঘুষির শব্দই এই ছবিতে ব্যবহার করেছেন। আগের ছবিগুলোতে ঘুষির শব্দগুলো অনেক জোরে হয়েছিলো, যেটা সত্যিকারের শব্দ ছিলো না। আর অবশ্যই, স্ট্যালোন এবং টারভারের লড়াইয়ের দৃশ্যে তারা একে অন্যের দিকে সত্যিই ঘুষি ছুঁড়ছিলেন। ওটা শতভাগ অভিনয় ছিলো না। অনেকাংশেই ছিলো এক সত্যিকারের বক্সিং ম্যাচ।
ফডিয়েটর
ফডিয়েটর হলো উড়ুক্কু মাছ পরিবারের একড়ি গণ।এদের সহজে পাওয়া যায় ক্যালিফোর্নিয়া উপসাগর, ক্লিপার্টন, গালাপাগোস দ্বীপপুঞ্জ, পেরু প্রভৃতি স্থানে।যখম পানি গরম থাকে তখন এরা সমুদ্রপৃষ্ঠে উঠে।এরা বেশি দূরত্বে হাওয়ায় গ্লাইড করতে পারে।
রামের সুমতি
রামের সুমতি বাংলা সাহিত্যের অপরাজেয় কথাশিল্পী শরৎচন্দ্র চট্টোপাধ্যায় রচিত গল্প। গল্পটি ১৯১৪ সালে প্রকাশিত হয়। এতে গল্পকার মানুষের সাথে মানুষের আত্মিক সম্পর্কের চিত্র তুলে ধরেছেন।
রামের সুমতি (১৯৪৭-এর চলচ্চিত্র)
রামের সুমতি গল্প অবলম্বনে ১৯৪৭ সালে ভারতে হিন্দি ও বাংলা উভয় ভাষায় চলচ্চিত্র নির্মিত হয়। চলচ্চিত্রটি পরিচালনা করে কার্তিক চট্টোপাধ্যায়। হিন্দি চলচ্চিত্রে রাম চরিত্রে অভিনয় করেন শাকুর ও বাংলা চলচ্চিত্রে রাম চরিত্রে অভিনয় করেন স্বগত, শ্যাম চরিত্রে জহর গাঙ্গুলি, নারায়ণী চরিত্রে মলিনা দেবী। এছাড়াও অন্যান্য চরিত্রে অভিনয় করেন ছবি রায়, প্রফুল্লবালা, রাজলক্ষী দেবী, শিশির ভট্টবল প্রমুখ।
রামের সুমতি (১৯৮৫-এর চলচ্চিত্র)
রামের সুমতি গল্প অবলম্বনে ১৯৮৫ সালে একই নামে বাংলাদেশে একটি চলচ্চিত্র নির্মিত হয়। চলচ্চিত্রটি পরিচালনা করেন শহিদুল আমিন। এতে রাম চরিত্রে অভিনয় করেন জয়, শ্যাম চরিত্রে প্রবীর মিত্র, ও নারায়ণী চরিত্রে ববিতা। এছাড়াও অন্যান্য ভুমিকায় অভিনয় করেন রওশন জামিল, সুচন্দা, সাইফুদ্দিন, আশীষ কুমার লোহ, সাদেক বাচ্চু, এটিএম শামসুজ্জামান প্রমুখ।
রূপগঞ্জ উপজেলা
রূপগঞ্জ বাংলাদেশের নারায়ণগঞ্জ জেলার অন্তর্গত একটি উপজেলা।
অবস্থান ও আয়তন
রূপগঞ্জ উপজেলার অবস্থান । রাজধানী ঢাকার পূর্ব সীমানায় শীতলক্ষ্যার নদীর তীরে গড়ে উঠা জনপদ নারায়ণগঞ্জ জেলার রূপগঞ্জ উপজেলা। ভৌগোলিক ভাবে এ উপজেলার উত্তরে গাজীপুর জেলার কালীগঞ্জ উপজেলা ও নরসিংদী জেলার পলাশ উপজেলা, দক্ষিণে সোনারগাঁও উপজেলা, পূর্বে আড়াইহাজার উপজেলা ও নরসিংদী সদর উপজেলা, পশ্চিমে ঢাকার ডেমরা থানা, খিলগাঁও থানা, বাড্ডা থানা ও খিলক্ষেত থানা। আয়তন প্রায় ১৭৬ বর্গকিলোমিটার বা ৬৮.০২ বর্গমাইল।
ইতিহাস
রূপগঞ্জ নামের সঠিক ইতিহাস পাওয়া যায় না। অনুসন্ধানে ভিন্নি ভিন্ন মত পাওয়া গেছে। কথিত আছে রূপবাবু নামে এ এলাকায় একজন প্রভাবশালী তালুকদার ছিলেন যার নামানুসারে রূপগঞ্জের নামকরণ করা হয়েছে।
নির্মল জেলা
থাম্ব|280x280পিক্সেল|নির্মল জেলার রাজস্ব বিভাগ সমূহ নির্মল জেলাটি ভারতে র তেলেঙ্গানা রাজ্যের উত্তর অঞ্চলে অবস্থিত একটি প্রশাসনিক জেলা । রাজ্যের জেলা পুনর্গঠনের আগে এটি আদিলাবাদ জেলা র একটি অংশ ছিল।
ভূগোল
জেলাটি দাক্ষিণাত্য মালভূমি তে অবস্থিত যা গোদাবরী নদী র অববাহিকায় উর্বর জমি নিয়ে গঠিত; গোদাবরী নদী জেলার দক্ষিণ সীমানা ধরে বয়ে চলেছে। জেলাটি ৩৮৪৫ বর্গকিলোমিটার (১৪৮৫ বর্গ মাইল) জুড়ে বিস্তৃত। জেলাটি উত্তরে আদিলাবাদ, উত্তর পূর্বে কোমারাম ভীম, পূর্বে মঞ্চেরিয়াল, দক্ষিণে জগতিয়াল ও নিজামাবাদ (দক্ষিণে গোদাবরী নদীর সাথে) এবং পশ্চিমে মহারাষ্ট্র রাজ্যের নান্দেড় জেলা র দ্বারা সীমাবদ্ধ।
প্রশাসনিক বিভাগ
জেলাটি দুটি রাজস্ব বিভাগ- নির্মল এবং ভৈন্সা এবং ১৯টি মন্ডল বা সাবডিভিশন নিয়ে গঠিত।.
শান্তনু ঠাকুর
শান্তনু ঠাকুর হলেন এক ভারতীয় রাজনীতিবিদ, যিনি ২০১৯ সাল থেকে বনগাঁ লোকসভার সাংসদ।
২০১৯ সালের সাধারণ নির্বাচনে, তিনি এই আসনটির সীমানা পুনর্নির্ধারণের পরে নির্বাচিত প্রথম নন-টিএমসি সংসদ সদস্য হন। তিনি বাংলার প্রাক্তন-মন্ত্রী মনজুল কৃষ্ণ ঠাকুরের সন্তান।
রাজনীতি
তিনি ২০১৯ সালের লোকসভা নির্বাচনে ভারতীয় জনতা পার্টির প্রার্থী হিসাবে বনগাঁ লোকসভা কেন্দ্রে ভোটে লড়াই করেন। কেন্দ্রটিতে ৬,৮৭,৬২২ টি বা ৪৮.৮৫ শতাংশ ভোট পেয়ে নিকটতম প্রার্থী মমতা ঠাকুরকে পরাজিত করেন।
যোশ রেগাততিয়েরি
যোশ রেগাততিয়েরি একজন ব্রাজিলীয় বিখ্যাত চলচ্চিত্র প্রযোজক এবং পরিচালক।
পুঠিয়া পৌরসভা
পুঠিয়া পৌরসভা বাংলাদেশের রাজশাহী বিভাগের রাজশাহী জেলার পুঠিয়া উপজেলার অন্তর্গত 'খ' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯টি
মৌজাঃ ১৪টি
মহল্লাঃ ১৮টি
আয়তন ও জনসংখ্যা
মোট আয়তনঃ ১৩.৫১ বর্গ কি.মি.
মোট জনসংখ্যাঃ ২০,৬১০ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
কোকোস (কিলিং) দ্বীপপুঞ্জে ইসলাম
কোকোস (কিলিং) দ্বীপপুঞ্জের সংখ্যাগরিষ্ঠ ধর্ম ইসলাম। ২০১৬ সালের আদমশুমারি অনুসারে, জনসংখ্যার ৭৫% জনগণ মুসলিম ছিলেন।
জাতিগত মালয় এবং ইন্দোনেশীয় বংশোদ্ভূত শ্রমিকদের নিয়ে আসার কারণে কোকোস (কিলিং) দ্বীপপুঞ্জ এবং ক্রিসমাস দ্বীপে মুসলমানদের বিশাল জনসংখ্যা। কোকোস (কিলিং) দ্বীপপুঞ্জের দুটি জনবহুল দ্বীপের জনসংখ্যা সাধারণত পশ্চিম দ্বীপের জাতিগত ইউরোপীয়দের (প্রায় ১২০ জন) এবং হোম আইল্যান্ডে জাতিগত মালয় (প্রায় ৫০০) এর মধ্যে বিভক্ত।
দ্বীপের মূল মুসলিম সংগঠন হলো ইসলামিক কাউন্সিল অফ কোকোস কিলিং দ্বীপপুঞ্জ।
দ্বীপপুঞ্জের তিনটি মসজিদ রয়েছে যার মধ্যে সবচেয়ে সাম্প্রতিকতম ঐতিহ্য তালিকাভুক্ত পশ্চিম দ্বীপ মসজিদ।
পশ্চিম ইয়র্কশায়ার
পশ্চিম ইয়র্কশায়ার হল ইংল্যান্ডের একটি মহানগর ও আনুষ্ঠানিক কাউন্টি। এটি একটি অভ্যন্তরীণ ওআপেক্ষিকভাবে উচ্চভূমি কাউন্টি, যেখানে পেনিনস মুরস নেওয়ার সময় পূর্বমুখী উপত্যকা রয়েছে। পশ্চিম ইয়র্কশায়ার স্থানীয় সরকার আইন ১৯৭২ পাসের পর ১৯৭৪ সালে একটি মহানগর কাউন্টি হিসাবে অস্তিত্বে আসে এবং এর জনসংখ্যা ২.৩ মিলিয়ন।
ওয়েস্ট ইয়র্কশায়ার পাঁচটি মহানগর বরো (ব্র্যাডফোর্ড, ক্যাল্ডারডেল, কির্কলিস, সিটি অফ লিডস এবং সিটি অফ ওয়েকফিল্ড) নিয়ে গঠিত এবং দক্ষিণে ডার্বিশায়ার কাউন্টি, দক্ষিণ-পশ্চিমে গ্রেটার ম্যানচেস্টার, পশ্চিম ও উত্তরে ল্যাঙ্কাশায়ার, উত্তর ও পূর্বে উত্তর ইয়র্কশায়ার এবং দক্ষিণ ও দক্ষিণ-পূর্বে দক্ষিণ ইয়র্কশায়ারের সীমানা দ্বারা সীমাবদ্ধ রয়েছে।
শতাব্দী ধরে মানুষকে আকৃষ্টকারী শক্তিশালী কয়লা, উল ও লোহা আকরিক শিল্পের অবশিষ্টাংশগুলি কাউন্টিতে রয়ে গেছে, এবং এটি ভবন ও স্থাপত্যে দেখা যায়। প্রধান রেলপথ ও দুটি প্রধান মোটরওয়ে কাউন্টিকে অতিক্রম করে, যেখানে লিডস ব্র্যাডফোর্ড আন্তর্জাতিক বিমানবন্দরও রয়েছে।
সিনেমায়া
সিনেমায়া (সিনেমা এবং মায়ার (বিভ্রম) মিশ্রণ) হল ১৯৮৮ সালে প্রতিষ্ঠিত একটি চলচ্চিত্র ম্যাগাজিন যা বিশেষভাবে এশীয় চলচ্চিত্রের কভারেজের জন্য নিবেদিত। এটি ভারতের নয়াদিল্লিতে প্রকাশিত হয় এবং আন্তর্জাতিকভাবে বিতরণ করা হয়। এর বর্তমান প্রধান সম্পাদক অরুণা বাসুদেব, বিশিষ্ট চলচ্চিত্র সাংবাদিক। এর লক্ষ্য হল এশীয় চলচ্চিত্র নির্মাণকে আন্তর্জাতিকভাবে উন্নীত করা এবং এশীয় জাতীয় সিনেমাকে ব্যাপক আন্তর্জাতিক স্বীকৃতি অর্জনে সহায়তা করা।
নিউ ইয়র্ক স্টেট রুট ১৮৬
নিউ ইয়র্ক স্টেট রুট ১৮৬(সংক্ষেপে- এনওয়াই ১৮৬) যুক্তরাষ্ট্রে অবস্থিত নিউ ইয়র্কের পূর্ব-পশ্চিমমূখী একটি রাজ্য মহাসড়ক। পুরো রাস্তাটিই ফ্রাঙ্কলিন কাউন্টির দক্ষিণ-পশ্চিমাঞ্চলীয় শহর হ্যারিসটাউনে অবস্থিত। এটির পশ্চিমপ্রান্ত এনওয়াই ৩০ এবং পূর্বপ্রান্ত এনওয়াই ৮৬ তে। এনওয়াই ১৮৬  দক্ষিণাঞ্চলীয় অ্যাড্রিয়নডেক আঞ্চলিক বিমানবন্দরের সংযোগসড়ক হিসেবে ব্যবহৃত হয়। বর্তমান এনওয়াই ১৮৬ কে ১৯৮৯ সালে নামকরণ করা হয়, এনওয়াই ৮৬ এর সাথে।
রাস্তার বিবরণ
এনওয়াই ১৮৬ এর পশ্চিমপ্রান্ত লেক ক্লিয়ারের পূর্বতীরে অবস্থিত হ্যারিসটাউনের এনওয়াই ৩০ থেকে শুরু। এখানে রাস্তাটি লেক ক্লিয়ার রোড নামে পরিচিত, তারপর রাস্তাটি পূর্ব-উত্তরপূর্বদিকে চলে যায়। পথিমধ্যে একটি খাঁড়ি এবং দুটি রেলসড়ক অতিক্রম করে। দক্ষিণে এটি অ্যাড্রিয়নডেক স্টেট পার্ক এবং অ্যাড্রিয়নডেক আঞ্চলিক বিমানবন্দরের সংযোগসড়ক হিসেবে ব্যবহৃত হয়। এখানে রাস্তাটি বেশকিছু স্থানীয় সড়ককে অতিক্রম করে। বিমানবন্দর অতিক্রম করে এনওয়াই ১৮৬ ধীরে ধীরে উত্তর-পূর্বে মোড় নিয়ে গতানুগতিক ভাবে চলতে থাকে। এনওয়াই ১৮৬ হ্যারিসটাউনের এনওয়াই ৮৬ এর সাথে মিলিত হবার মাধ্যমে সমাপ্তি ঘটায়।
ইতিহাস
বর্তমান এনওয়াই ১৮৬ আসলে ১৯২৪ সালে নামকরণকৃত এনওয়াই ১০ এর অংশ ছিল।  পরবর্তিতে কানাডা সীমান্তে একে এনওয়াই ৩০ হিসেবে ১৯৩০ সালে পূনঃনামকরণ করা হয়। লেক ক্লিয়ার এবং হ্যারিসটাউনের মধ্যবর্তি এনওয়াই ১০ কে এনওয়াই ৮৬ নাম দিয়ে যাই পর্যন্ত বর্ধিত করা হয়। এনওয়াই ৮৬, ১৯৮৯ সাল পর্যন্ত বিদ্যমান ছিল, পরে এটিকে এনওয়াই ১৯২ নাম দিয়ে রদ করা হয়। এনওয়াই ১৯২ কে তখন উত্তর-পশ্চিম বরাবর ঘুড়িয়ে দেয়া হয় এবং লেক ক্লিয়ার থেকে  হ্যারিসটাউন পর্যন্ত এনওয়াই ৮৬ কে এনওয়াই ১৮৬ নামকরণ করা হয়।
আব্দুল হামিদ সোয়াতি
আব্দুল হামিদ খান সোয়াতি (১৯১৭ - ৬ এপ্রিল ২০০৮) (উর্দু: عبد الحمید خان سواتی) ছিলেন একজন পাকিস্তানি ইসলামি পণ্ডিত, লেখক, ইমাম, প্রভাষক এবং জামিয়া নুসরাতুল উলুম গুজরানওয়ালার প্রতিষ্ঠাতা। তিনি ছিলেন মুহাম্মদ সরফরাজ খান সফদারের ছোট ভাই এবং জাহিদুর রাশদির চাচা।
কর্মজীবন
স্নাতক শেষ করে গুজরানওয়ালায় ফিরে আসার পর তিনি কিছু সময়ের জন্য খায়ালি এবং কৃষ্ণ নগর (ফয়সালাবাদ পাড়া) এর কিছু মসজিদে ধর্মীয় সেবা করেন এবং চক নিয়ানে একটি ক্লিনিক শুরু করেন।১৯৫২ সালে তার শিক্ষক মুফতি আব্দুল ওয়াহিদ এবং অন্যান্য পণ্ডিতদের পরামর্শে, তিনি একটি ধর্মীয় মাদ্রাসা নুসরাতুল উলুম এবং একটি মসজিদ জামিয়া মসজিদ নূর নির্মাণ শুরু করেন। এবং ছিল আহমদ আলী লাহোরি, আবদুল্লাহ দরখাস্তি এবং মুফতি আবদুল ওয়াহিদ এবং তার ভাই মুহাম্মদ সরফরাজ খান সফদার তাকে এই কাজে সাহায্য করেছিল।
রচনাবলী
সোয়াতি বেশ কয়েকটি বই লিখেছেন, যেমন;
মৃত্যু এবং উত্তরাধিকার
৫ এপ্রিল ২০০৮ সালে দীর্ঘ অসুস্থতার পর সোয়াতি মারা যান এবং কালান গুজরানওয়ালা কবরস্থানে সমাহিত হন। তিনি তিন পুত্র রেখে গেছেন, তার উত্তরসূরী মাওলানা হাজী মুহাম্মদ ফাইয়াজ খান সোয়াতি, মাওলানা মুহাম্মদ রিয়াজ খান সোয়াতি এবং মাওলানা মুহাম্মদ আরবাজ খান সোয়াতি।
বর্ষা প্রিয়দর্শিনী
বর্ষা প্রিয়দর্শিনী (জন্ম: ৭ আগস্ট ১৯৮৪) একজন ভারতীয় চলচ্চিত্র অভিনেত্রী। তিনি মূলত ওড়িয়া এবং বাংলা সিনেমাতে কাজ করেন ।তিনি তার প্রতিষ্ঠান সম্মানিতার মাধ্যমে সামাজিক কাজও করেন ।যা নিঃস্ব শিশুদের শিক্ষা প্রদান এবং নারী ক্ষমতায়নের কাজ করে।
প্রথম জীবন
তার মা সুপরিচিত অভিনেত্রী দীপা সাহু। বর্ষা তার মাকে ছবিতে দেখে প্রভাবিত হয়েছিলেন। তারা তিন বোন। তাদের মধ্যে বর্ষা কনিষ্ঠ। তার মা ব্রাহ্মণ এবং পিতা খন্দায়ত।
পেশা
বর্ষা মা ও গোলামগিরির মতো ছবিতে শিশু শিল্পীর চরিত্রে শিশু শিল্পীর চরিত্রে অভিনয় করেছিলেন। পরে তিনি ইটিভিতে ওড়িয়া সিরিয়াল পানাতকানীতে অভিনয় করেছিলেন। এটি তার প্রথম টেলিভিশন সিরিজ ছিল।তিনি ছোট থেকে একজন অভিনেত্রী হতে চেয়েছিলেন । তিনি ফ্যাশন মডেল হিসাবে তার কেরিয়ার শুরু করেছিলেন। তিনি শীঘ্রই সিনেমার অফার পেতে শুরু করেছিলেন । অবশেষে ২০০১ সালে বাংলা ছবি বাজির মাধ্যমে তিনি সিনেমায় নায়িকা হিসেবে অভিনয়ের সূচনা করেছিলেন । ছবিটি সেভাবে নজর কাড়তে পারে নি এবং তিনিও মানুষের মনে দাগ কাটতে পারেন নি। এরপরে তিনি ২০০৩ সালে সাবাতা মা নামে চলচ্চিত্রের মাধ্যমে ওড়িয়া চলচ্চিত্রে পা রাখেন। তিনি যদিও এর মধ্যে  সফল মডেলিং কেরিয়ার উপভোগ করেছিলেন । ৭ বছর পর তিনি ২০০৮ সালে স্বপন সাহার  ছবি জোর এর মাধ্যমে আবারও  বাংলা সিনেমায় হাজির হন। এই ছবিটি খুব হিট হয় এবং  তার অভিনয় ও বেশ প্রশংসিত হয়েছিল। এরপরে তাকে আর ফিরে তাকাতে হয়নি।
পরের দু'বছরে তিনি গোলমাল, লাভ স্টোরি, এবং হাসি খুশি ক্লাবের মতো আরও প্রায় ৫ টি বাংলা চলচ্চিত্র করেছিলেন। ২০১০ সাল থেকে তিনি কেবল ওড়িয়া ছবিতে মনোনিবেশ করেছেন । তিনি সাম্প্রতিক সময়ের অন্যতম সেরা উড়ে অভিনেত্রী। তিনি এ পর্যন্ত ৩০ টি ওড়িয়া ছবিতে কাজ করেছেন ।তিনি  চলচ্চিত্র জগতের অনেক খ্যাতনামাদের সাথে কাজ করেছেন। তার  চলচ্চিত্র নিমকি একটি রাজনৈতিক সিনেমা ছিল। যা অনেক বিতর্ক সৃষ্টি করেছিল। তিনি এই ছবিতে নিবেদিতা নায়েকের চরিত্রে অভিনয় করেছিলেন ।যা নির্বাচনের বছর ২০১৯ সালে  মুক্তি পেয়েছিল।অনেকের মতে এর মাধ্যমে নবীন পট্টনায়ক এর বিজু জনতা দলের প্রতি মানুষের ভোট টানতে এই সিনেমা বানানো হয়েছিল।
ব্যক্তিগত জীবন
২০১৪ সালে তিনি ওড়িয়া অভিনেতা অনুভব মোহান্তিকে বিয়ে করেন।
জাহাজির চর
জাহাজির চর হল বঙ্গোপসাগরে অবস্থিত একটি দ্বীপ। এটি বাংলাদেশের নোয়াখালী জেলার হাতিয়া উপজেলার অন্তর্গত।
ইতিহাস
অতীতে নোয়াখালীর সুবর্ণচর ও হাতিয়ার অনেক ডাকাত ও জলদস্যুরা ডাকাতি ও সন্ত্রাসী কর্মকাণ্ড চালিয়ে এই চরে আত্মগোপন করত।
২০১৩ সালের ৮ মার্চ বাংলাদেশ সরকার জলদস্যুতা মোকাবেলা করার জন্য দ্বীপটিকে বাংলাদেশ সেনাবাহিনীর হাতে হস্তান্তর করে। বাংলাদেশ সেনাবাহিনী ইতোমধ্যে দ্বীপটিতে নানা অবকাঠামো গড়ে তুলেছে। সেনাবাহিনী দ্বীপটি থেকে জলদস্যুতা নির্মূল করেছে এবং ষাট হাজারের বেশি গাছ লাগিয়েছে। দ্বীপটি বাংলাদেশ সেনাবাহিনীর প্রশিক্ষণ কেন্দ্র হিসেবেও ব্যবহৃত হয়।
সেনাবাহিনী এই দ্বীপটিতে আনুমানিক ৬০ হাজার ঝাউগাছ, ১৫শ’ সিয়াম নারকেলের চারা ও ১৭শ’ ফলদ গাছ লাগায়।
বিমানচালনার ইতিহাস
চীনে ঘুড়ি উড়ন্ত খ্রিস্টপূর্ব কয়েকশো বছর পূর্বে এবং ধীরে ধীরে সারা বিশ্বে ছড়িয়ে পড়ে। এটি মানবসৃষ্ট ফ্লাইটের প্রথম উদাহরণ বলে মনে করা হয়।
অষ্টাদশ শতাব্দীতে হাইড্রোজেন গ্যাসের আবিষ্কার হাইড্রোজেন বেলুনের আবিষ্কারের সূচনা করেছিল, প্রায় একই সময়ে মন্টগল্ফিয়ার ভাইয়েরা হট-এয়ার বেলুনটি পুনরায় আবিষ্কার করেন এবং মানবিক উড়ান শুরু করেছিলেন। একই সময়কালে পদার্থবিজ্ঞানীদের দ্বারা যান্ত্রিক বিভিন্ন তত্ত্ব, বিশেষত তরল গতিবিদ্যা এবং নিউটনের গতির বিধিগুলি আধুনিক বায়ুবিদ্যার ভিত্তির দিকে পরিচালিত করে, বিশেষত স্যার জর্জ কেলে রচনা করেছিলেন।
এ্যাভিয়েশন শব্দটি, ল্যাটিন এভিস "পাখি" এর প্রত্যয়-ক্রিয়া যার অর্থ ক্রিয়া বা অগ্রগতির কান্ডের পদক্ষেপের ক্রিয়া বিশেষ্য ছিল ১৮৭৩ সালে ফরাসী অগ্রগামী গুইলুম জোসেফ গ্যাব্রিয়েল দে লা ল্যান্ডেল (১৮১২-১৮৮৬) "এভিয়েশন বা নেভিগেশন আরিয়ান সান ব্যালনস" -এ তৈরি করেছিলেন "।
গ্লাইডারগুলির সাথে পরীক্ষাগুলি এয়ার-এয়ারের চেয়ে ভারী নৈপুণ্যের ভিত্তি তৈরি করেছিল এবং বিশ শতকের গোড়ার দিকে ইঞ্জিন প্রযুক্তি এবং বায়ুচৈতন্যের ক্ষেত্রে অগ্রগতি প্রথমবারের জন্য নিয়ন্ত্রিত, চালিত বিমান সম্ভব হয়েছিল। এর বৈশিষ্ট্যযুক্ত লেজযুক্ত আধুনিক বিমানটি ১৯০৯ সালে প্রতিষ্ঠিত হয়েছিল এবং তখন থেকে বিমানের ইতিহাস আরও বেশি শক্তিশালী ইঞ্জিনগুলির বিকাশে বাঁধা হয়ে দাঁড়ায়।
বাতাসের প্রথম দুর্দান্ত জাহাজগুলি ছিল ফারদিনানড ফন জেপেলিনের নেতৃত্বাধীন অনমনীয় দুর্বল বেলুনগুলি, যা শীঘ্রই এয়ারশপের সমার্থক হয়ে ওঠে এবং ১৯৩০ এর দশক অবধি দীর্ঘ-দূরত্বে বিমানের প্রাধান্য পায়, যখন বড় বড় উড়ন্ত নৌকাগুলি জনপ্রিয় হয়। দ্বিতীয় বিশ্বযুদ্ধের পরে, উড়ন্ত নৌকাগুলি তাদের পালা স্থল বিমান দ্বারা প্রতিস্থাপিত হয়েছিল এবং নতুন এবং প্রচুর শক্তিশালী জেট ইঞ্জিন বিমান ভ্রমণ এবং সামরিক বিমান উভয় ক্ষেত্রেই বিপ্লব ঘটিয়েছিল।
বিশ শতকের শেষভাগে ডিজিটাল ইলেক্ট্রনিক্সের উদ্ভবের ফলে উড়ানের উপকরণ এবং "ফ্লাই-বাই-ওয়্যার" সিস্টেমগুলিতে দুর্দান্ত অগ্রগতি ঘটে। একবিংশ শতাব্দীতে সামরিক, বেসামরিক এবং অবসর সময়ে ব্যবহারের জন্য পাইলটলেস ড্রোনগুলির বৃহত আকারে ব্যবহার দেখা গেছে। ডিজিটাল নিয়ন্ত্রণের সাহায্যে উড়ন্ত ডানাগুলির মতো সহজাতভাবে অস্থির বিমানগুলি সম্ভব হয়েছিল।
পিঙ্ক পেজ
পিঙ্ক পেজ ছিল একটি ভারতীয় এলজিবিটি ম্যাগাজিন যা ২০০৯ থেকে ২০১৮ পর্যন্ত অনলাইন এবং মুদ্রিত সংখ্যা প্রকাশ করেছে।
পটভূমি
পিঙ্ক পেজ ২০০৯ সালে প্রতিষ্ঠিত হয়েছিল, যার প্রধান সম্পাদক ছিলেন উদয়ন ধর। পত্রিকাটি বিনামূল্যে অনলাইনে বিতরণ করা হয়েছিল এবং সারা ভারত থেকেই পাঠক এবং অবদানকারী ছিল। পিঙ্ক পেজ, সম্মিলিতভাবে রাজনীতি, সক্রিয়কর্মী এবং সেলিব্রিটিদের সাক্ষাৎকার, জীবনধারার গল্প প্রকাশ করতো এবং ওয়েবসাইটে পাঠকদের নিজস্ব ব্যক্তিগত অ্যাকাউন্টও ছিল।
জ্যাক এডওয়ার্ডস
জন ডানলপ এডওয়ার্ডস (Jack Edwards; জন্ম: ১২ জুন, ১৮৬০ - মৃত্যু: ৩১ জুলাই, ১৯১১) ভিক্টোরিয়ার প্রাহরান এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৮ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৮৮০-৮১ মৌসুম থেকে ১৮৮৯-৯০ মৌসুম পর্যন্ত জ্যাক এডওয়ার্ডসের প্রথম-শ্রেণীর খেলোয়াড়ী জীবন চলমান ছিল। ছোটখাটো ও হাল্কাপাতলা গড়নের অধিকারী ছিলেন জ্যাক এডওয়ার্ডস। ব্যাটিংকালে বেশ শক্ত প্রতিরক্ষাব্যূহ ব্যবস্থা গড়ে তুলতেন। এছাড়াও, চমৎকার ফিল্ডার হিসেবে সুনাম কুড়িয়েছেন। ভিক্টোরিয়ার ওয়েসলি কলেজে অধ্যয়ন করেন। এরপর মেলবোর্ন ক্রিকেট ক্লাবে খেলেন। ১৮৮০-৮১ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার।
পরবর্তীতে ১৮৮১-৮২ মৌসুমের গ্রীষ্মকালে এ. শ একাদশের বিপক্ষে ভিক্টোরিয়ার সদস্যরূপে খেলেন। সফরকারীদের বিপক্ষে ৬৫ রান তুলেন। এটিই তার খেলোয়াড়ী জীবনে ব্যক্তিগত সর্বোচ্চ রানের ইনিংস ছিল। এরপর তিনি বেন্ডিগোয় চলে যান। সেখানে তিনি ব্যাংকের কেরানি হিসেবে চাকরি করেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জ্যাক এডওয়ার্ডস। ১৬ জুলাই, ১৮৮৮ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ আগস্ট, ১৮৮৮ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।
জীবনের শেষদিকে স্নায়বিক দূর্বলতায় ভোগেন। অতঃপর ৩১ জুলাই, ১৯১১ তারিখে ৫১ বছর বয়সে ভিক্টোরিয়ার হকসবার্ন এলাকায় জ্যাক এডওয়ার্ডসের দেহাবসান ঘটে।
ভবানীগঞ্জ পৌরসভা
প্রশাসনিক এলাকা
ওয়ার্ডঃ ০৯ টি
মৌজাঃ
আয়তন ও জনসংখ্যা
মোট জনসংখ্যাঃ
নয়ডা সিটি সেন্টার মেট্রো স্টেশন
নয়ডা সিটি সেন্টার মেট্রো স্টেশন বা ওয়েভ সিটি সেন্টার স্টেশন  হল দিল্লি মেট্রো রেলের ব্লু লাইনের একটি টার্মিনাল স্টেশন। ব্লু লাইনের অন্য  টার্মিনাল স্টেশনটি হল দ্বারকা সেক্টর ২১ মেট্রো স্টেশন।
ফলাফল
ডিএমআরসি কর্তৃক কোন ট্রেন বাতিল করা হলেও, এই স্টেশন থেকে নোয়াগাঁও গল্ফ কোর্সের মেট্রো স্টেশন থেকে ভ্রমণের সময় বৃদ্ধি পেয়েছে।ট্রেনটি এই স্টেশনের কাছে খুব ধীর গতিতে চলতে থাকে, যখন মেরামতের কাজ চলছিল স্টেশন এবং ১৭৪ নং থেকে ১৮৫ নং স্তম্ভগুলি তে।স্টেশনের সেবা কয়েক দিনের জন্য বন্ধ করা হয়েছিল।
প্রতিক্রিয়া
ডিএমআরসি সমস্যাটির কারণ অনুসন্ধানের জন্য একটি কমিটি গঠন করে।কমিটি কর্তৃক জমা দেওয়া রিপোর্টের পর একজন প্রকৌশলী বরখাস্ত হন।
সংযোগসমূহ
বর্তমান মেট্রো স্টেশনের দ্বারা আসন্ন নয়ডা-গ্রটার নয়ডা মেট্রোর সঙ্গে  দিল্লি মেট্রোকে সংযুক্ত করার হবে। এই  স্টেশনগুলি যাত্রীদের একটি বিনিময় প্রদান করবে।
গার্থ ম্যাক্সওয়েল
গার্থ ম্যাক্সওয়েল (জন্মঃ ১৯৬৩) নিউজিল্যান্ডীয় একজন বিখ্যাত চলচ্চিত্র পরিচালক। ম্যাক্সওয়েল ১৯৮৪ সালে বাণিজ্যিক চলচ্চিত্র দিয়ে তার কাজ শুরু করেন। ছোট বেলা থেকেই ম্যাক্সওয়েল এর ছবি নির্মাণের প্রতি আগ্রহ ছিল।
কামস উইথ আ স্মাইল
কামস উইথ আ স্মাইল ছিল একটি ত্রৈমাসিক সঙ্গীত কেন্দ্রিক ফ্যানজিন যা যুক্তরাজ্যে প্রকাশিত হয়েছিল জুন ১৯৯৭ থেকে ফেব্রুয়ারি ২০০৬ পর্যন্ত। শিরোনামটি রেড হাউস পেইন্টার্সের "২৪" গানের কথা থেকে এসেছে।
রিও নিত্তা
প্রারম্ভিক জীবন
রিও নিত্তা ২০০৩ সালের ১০ই এপ্রিল তারিখে জাপানের ওইতা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
এশিয়ান ওমেন
এশিয়ান ওমেন দক্ষিণ-এশীয় মহিলাদের জন্য একটি ফ্যাশন এবং জীবনচর্চার চকচকে পরিবেশনা। পত্রিকাটি জুন ২০০০ সালে প্রতিষ্ঠিত হয়েছিল এবং ২০০১ সালে প্রথম প্রকাশিত হয়েছিল। সারওয়ার আহমেদ ও সামিনা সাঈদের নেতৃত্বে স্মার্ট এশিয়ান মিডিয়া এটি শুরু করেছিল।
আরকানে আরবাআ
আরকানে আরবাআ (ارکان اربعہ) ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর আরবি ভাষায় রচিত একটি বই। এই বইয়ে ইসলামের পঞ্চস্তম্ভের ৪টি রোকন, যথা: নামাজ, রোজা, হজ্জ, যাকাত নিয়ে আলোচনা করা হয়েছে। এতে রোকনগুলোর লক্ষ্য, গূঢ়তত্ত্ব ও কার্যকারিতা বর্ণনার পাশাপাশি অন্যান্য ধর্মে এই ইবাদাতগুলো কোনভাবে পাওয়া যায়, সেগুলো ও ইসলামের এই রোকনগুলোর মাঝে আকার, গঠন ও কার্যকারিতায় পার্থক্য তুলে ধরা হয়েছে।
প্রেক্ষাপট
নদভী অসুস্থ হয়ে সীতাপুর হাসপাতালে অবস্থানকালীন বইটি লেখার প্রেরণা লাভ করেন। নামায, রোজা, হজ্জ ও যাকাত, ইসলামের এই মৌলিক ইবাদতগুলোর আত্মা, তাৎপর্য, স্বরূপ, উপকারিতা ও লক্ষ্য-উদ্দেশ্য বোঝা ও বর্ণনার ক্ষেত্রে তৎকালীন লেখক সম্প্রদায়ের মাঝে একধরনের বিশৃঙ্খলা পরিলক্ষিত হচ্ছিল। অত্যন্ত লৌকিকতার সঙ্গে এই রোকনগুলোকে সমকালের দার্শনিক, রাজনীতি ও অর্থনীতিবিদগণের চিন্তা-চেতনা ও পরিভাষার অনুগামী বানানোর একটা প্রবণতা লক্ষ করা যাচ্ছিল। ফলে নদভীর মনে শঙ্কা জাগল, এই বিশেষ চিন্তাধারায় প্রভাবিত হয়ে পাঠকগণ দ্বীনের এই মৌলিক রোকনগুলোর আসল রূপ ও সেগুলোর প্রকৃত শক্তি থেকে বঞ্চিত হয়ে পড়বে এবং সেগুলোর লক্ষ্য-উদ্দেশ্য থেকে হাত ধুয়ে বসবে। আধুনিক বস্তুগত ব্যাখ্যায় প্রভাবিত হয়ে যদি ঈমান ও ইহুতিসাবের মর্মই মানুষের মন-মস্তিষ্ক থেকে বেরিয়ে যায় এবং ইবাদাত ও ইখলাসের আত্মার ওপর বস্তুগত চিন্তাধারা বিজয়ী হয়ে যায়, তাহলে এটি উম্মাহর জন্য বিরাট এক ঝুঁকি ও গভীর এক তাত্ত্বিক বিকৃতি বলে বিবেচিত হবে।
এর পূর্বে এই বিষয়ে তিনি সাঈদ রমজানের অনুরোধে হজ্জের লক্ষ্য ও তাৎপর্য বিষয়ে একটি ধারাবাহিক নিবন্ধ রচনা করেছিলেন, যেটি তিন কিস্তিতে তিন বছরে হজ্জের সময় আল মুসলিমুন পত্রিকা প্রকাশ করেছে এবং সৌদি রেডিও স্টেশন থেকে কয়েকবার প্রচারিত হয়েছে। শিক্ষিত যুবসমাজ ও সচেতন শিক্ষিতসমাজের কাছে এই নিবন্ধটি সমাদৃত হয়েছে। এই নিবন্ধে এমন একটি নতুন রচনাশৈলি পরিলক্ষিত হয়, যেটি বর্তমান আরবি রচনারীতি থেকে সম্পূর্ণ ভিন্ন। হজ্জ ছাড়া দু বছর আল মুসলিমুনের ফরমায়েশে রোজা ও তার তাৎপর্য বিষয়ে নদভীর আরও দুটি নিবন্ধ প্রকাশিত হয়েছিল।
ইতিহাস
নদভী ১৯৬৬ সালের ২০ ফেব্রুয়ারি হাসপাতাল থেকে ছাড়পত্র পান। ৮ এপ্রিল তিনি গ্রন্থটি রচনার কাজ শুরু করেন। নদভী মুখে বলতেন আর নেছারুল হক নদভী তা হাতে লিখত। ১৯৬৭ সালের ১৩ ফেব্রুয়ারি গ্রন্থটির রচনার কাজ সমাপ্ত হয়। মাকতাবা দারুল কলম কুয়েত থেকে ১৯৬৭ সালে এর প্রথম সংস্করণটি প্রকাশিত হয় এবং একই বছর এই সংস্করণটি নিঃশেষ হয়ে গেলে ১৯৬৮ সালে এর দ্বিতীয় মুদ্রণ প্রকাশিত হয়। দারুল মুসান্নিফীন শিবলী একাডেমির ব্যবস্থাপক শাহ মুঈনুদ্দীন আহমদ নদভী আরবি সংস্করণের ওপর একটি পর্যালোচনা লিখেন।
উৎস
গ্রন্থটির প্রধান উৎস কুরআন। হাদিসের জন্য নির্ভর করা হয়েছে জাউল ফাওয়ায়েদ ও মাজমাউল ফাওয়ায়েদ- এর সেই অধ্যায়গুলোর ওপর, যেগুলোতে এই রোকনগুলোর ফজিলত, লক্ষ্য ও উপকারিতা বর্ণিত হয়েছে। তারপরে সবচেয়ে বেশি সাহায্য গ্রহণ করা হয়েছে শাহ ওয়ালিউল্লাহ দেহলভীর হুজ্জাতুল্লাহিল বালিগা থেকে। এছাড়া অন্যান্য উৎসের মধ্যে ইয়াহিয়া উলুমুদ্দীন, যাদুল মাআদ উল্লেখযোগ্য।
অনুবাদ
মুহাম্মাদ মিয়া গ্রন্থটির উর্দু অনুবাদ করেন যা ১৯৬৯ সালে মজলিসে তাহকিকাত ওয়া নাশরিয়াতে ইসলাম থেকে প্রকাশিত হয়। এই উর্দু সংস্করণে বুরহান-এর সম্পাদক সাইদ আহমদ আকবরাবাদী ও যিন্দেগীর সম্পাদক সাইয়িদ আহমাদ আরুজ কাদেরী পর্যালোচনা লিখেছেন। তারপর অল্প সময়ের মধ্যে এর ইংরেজি ও তুর্কি অনুবাদও প্রকাশিত হয়। Four Pillars of Islam নামে মুহাম্মাদ আসিফ এর ইংরেজি অনুবাদ করেন। তুর্কি অনুবাদটি কেনিয়ার নাশরিয়াতে ইসলামের পক্ষ থেকে প্রকাশিত হয়। গ্রন্থটির বঙ্গানুবাদ করেন আবু তাহের মিসবাহ।
এদিত পিয়াফ
এদিত পিয়াফ (জন্ম: এদিত জোভান্না গাসোঁ, ১৯ ডিসেম্বর ১৯১৫ - ১০ অক্টোবর ১৯৬৩) ছিলেন একজন ফরাসি সঙ্গীতশিল্পী, গীতিকার, কাবারে গায়িকা ও চলচ্চিত্র অভিনেত্রী। তিনি ফ্রান্সের জাতীয় শান্তোজ ও দেশের অন্যতম খ্যাতিসম্পন্ন আন্তর্জাতিক তারকা ছিলেন।
পিয়াফের সঙ্গীতসমূহ বেশিরভাগ সময় আত্মজীবনীমূলক হত এবং তিনি প্রেম ও বিরহ সম্পর্কিত শাঁসাঁ ও টর্চ ব্যালাডে প্রসিদ্ধ ছিলেন। তার সবচেয়ে বিখ্যাত গানসমূহ হল "লা ভি অঁ রোজ" (১৯৪৬), "নোঁ, জ্য ন্য র‍্যগ্রেত রিয়ঁ" (১৯৬০), "হ্যুমন অ লামুর" (১৯৪৯), "মিলর" (১৯৫৯), "লা ফুল" (১৯৫৭), "লাক্কোরদেনিস্ত" (১৯৪০), এবং "পাদাম, পাদাম..." (১৯৫১)।
১৯৬৩ সালে তার মৃত্যুর পর তার জীবনী অবলম্বনে কয়েকটি বই রচিত হয়েছে এবং চলচ্চিত্র নির্মিত হয়েছে, তন্মধ্যে রয়েছে ২০১৭ সালের একাডেমি পুরস্কার বিজয়ী "লা ভি অঁ রোজ''।
স্বপ্না মুখোপাধ্যায়
স্বপ্না মুখোপাধ্যায় (স্বপ্না মুখার্জী) হলেন একজন ভারতীয় নেপথ্য সঙ্গীতশিল্পী যিনি ত্রিদেব (১৯৮৯) চলচ্চিত্রের "তিরচি টুপি ওয়ালে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার পেয়েছিলেন।
২১তম মেরিল-প্রথম আলো পুরস্কার
২১তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের একবিংশ আয়োজন। ২০১৮ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৯ সালের ২৬শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে আয়োজিত এক অনুষ্ঠানে এই বছরের বিজয়ীদের মধ্যে পুরস্কার বিতরণ করা হয়। এই অনুষ্ঠানটি উপস্থাপনা করেন অভিনেতা চঞ্চল চৌধুরী ও অভিনেত্রী নুসরাত ফারিয়া।
বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
ময়মনসিংহ সেনানিবাস
ময়মনসিংহ সেনানিবাস বা মোমেনশাহী সেনানিবাস এক সময় ছিল ১৯ পদাতিক ডিভিশনের সদর দপ্তর। এটি এখন আর্মি ট্রেনিং এন্ড ডকট্রিন কমান্ড-এর সদর দপ্তর। এখানে রয়েছে বাংলাদেশ সেনাবাহিনীর  আর্মি ট্রেনিং এন্ড ডকট্রিন কমান্ড-এর সদর দপ্তর এবং এর অধীনস্থ যুদ্ধ দল; দেশের সামরিক সব প্রশিক্ষণ প্রতিষ্ঠান এই কমান্ডের অধীনে ন্যস্ত।
ব্লো-ব্জাং-ন্যি-মা-দ্পাল-ব্জাং-পো
thumb|ব্লো-ব্জাং-ন্যি-মা-দ্পাল-ব্জাং-পো ব্লো-ব্জাং-ন্যি-মা-দ্পাল-ব্জাং-পো (১৯২৯-২০০৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের শততম দ্গা'-ল্দান-খ্রি-পা বা প্রধান ছিলেন।